{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":58,"n_cols":6,"rows_kept":58,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o nacrtu Odluke o donošenju nastavnog plana posebnih kurikuluma za srednje škole"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Nada Vulinović-Zlatan","ODLUKU ","Nastavni predmet Osnove informatike trebao bi se održavati sve tri godine srednjoškolskog obrazovanja, a ne samo u prvom razredu.\n\nNastavni predmet Osnove engleskog jezika trebao bi se održavati od prvog razreda srednje škole, budući da se prekidom u 1. razredu gubi kontinuitet u odnosu na osnovnu školu.\n\nTakođer, bilo bi dobro razmotriti mogućnost produženja srednjoškolskog školovanja na četiri godine da bi se učenici spremniji i zreliji uključili u tržište rada.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[2,"IVANA VRLJAC","ODLUKU ","Nastavni predmet Osnove informatike trebao bi se održavati sve tri godine srednjoškolskog obrazovanja, a ne samo u prvom razredu.\n\nNastavni predmet Osnove engleskog jezika trebao bi se održavati od prvog razreda srednje škole, budući da se prekidom u 1. razredu gubi kontinuitet u odnosu na osnovnu školu.\n\nTakođer, bilo bi dobro razmotriti mogućnost produženja srednjoškolskog školovanja na četiri godine da bi se učenici spremniji i zreliji uključili u tržište rada.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[3,"MARIJANA GLADOVIĆ","ODLUKU ","Nastavni predmet Osnove informatike trebao bi se održavati sve tri godine srednjoškolskog obrazovanja, a ne samo u prvom razredu.\n\nNastavni predmet Osnove engleskog jezika trebao bi se održavati od prvog razreda srednje škole, budući da se prekidom u 1. razredu gubi kontinuitet u odnosu na osnovnu školu.\n\nTakođer, bilo bi dobro razmotriti mogućnost produženja srednjoškolskog školovanja na četiri godine da bi se učenici spremniji i zreliji uključili u tržište rada.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[4,"Kristina Kale Pauk ","ODLUKU ","Nastavni predmet Osnove informatike trebao bi se održavati sve tri godine srednjoškolskog obrazovanja, a ne samo u prvom razredu.\n\nNastavni predmet Osnove engleskog jezika trebao bi se održavati od prvog razreda srednje škole, budući da se prekidom u 1. razredu gubi kontinuitet u odnosu na osnovnu školu.\n\nTakođer, bilo bi dobro razmotriti mogućnost produženja srednjoškolskog školovanja na četiri godine da bi se učenici spremniji i zreliji uključili u tržište rada.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[5,"Centar za odgoj i obrazovanje \"Šubićevac\"","ODLUKU ","Aktiv nastave Centra za odgoj i obrazovanje \"Šubićevac\" Šibenik\n\nNastavni predmet Osnove informatike trebao bi se održavati sve tri godine srednjoškolskog obrazovanja, a ne samo u prvom razredu.\n\nNastavni predmet Osnove engleskog jezika trebao bi se održavati od prvog razreda srednje škole, budući da se prekidom u 1. razredu gubi kontinuitet u odnosu na osnovnu školu.\n\nTakođer, bilo bi dobro razmotriti mogućnost produženja srednjoškolskog školovanja na četiri godine da bi se učenici spremniji i zreliji uključili u tržište rada.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[6,"Tanja Horvat","ODLUKU ","Poštovani!\nPozdravljam Odluku o donošenju Nastavnog plana posebnih kurikuluma za srednje škole. Mislim da je potrebno uvesti nastavni predmet Osnove engleskog jezika od prvog razreda i nastavni predmet Osnove informatike u sve tri godine obrazovanja, a smanjiti  godišnji fond sati nekih opće obrazovnih sadržaja. Nužno je voditi računa o kriterijima  opterećenja učenika koji su uključeni u ovaj oblik primjerenog obrazovanja.\nLijepi pozdrav!","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[7,"Udruga Dar","ODLUKU ","Nastavni plan posebnih kurikuluma za osnovnu i srednju školu nema u programu kombinaciju posebnih postupaka koje bi objedinile darovitu djecu i djecu s poteškoćama u razvoju. Kao Udruga se trudimo promijeniti i osvjestiti institucije i javnost o važnosti ove skupine djece. Naime , postoji veliki  dio djece natprosječne inteligencije ili darovite djece koja se ne uklapaju u prosječnu radnu sredinu, imaju problem socijalizacije ili potvrđenu dijagnozu određene poteškoće u razvoju. Takva djeca nemaju svoje mjesto u programu , nego se neopravdano svrstavaju u problematičnu i neprilagođenu skupinu djece. Težimo tome da im se omogući individualizirani program koji bi ih usmjerio i pridonijeo njihovom rastu i razvoju, pojačao im samopouzdanje te pronašao način da ih se dodatno educira i motivira sa programom na njihovoj razini darovitosti. \n\nDarovitost često za sobom donosi i poteškoću sama po sebi, a kada dođu u paketu, sve je još puno zahtjevnije. Kao da se nitko ne trudi od djeteta dobiti ono najbolje u njemu, već ga se odbacuje na temelju teškoće. Djeca reagiraju na naš školski sustav i njegovu neadekvatnost te tako postaju \"problemom\". Manjim razredima, pojačanom edukacijom svih sudionika u odgojno-obrazovnom procesu i individualizacijom, puno bi se moglo postići. Ispada da djeca koju se smatra darovitom, to vjerojatno i nisu. Natprosječno inteligentna, vjerojatno da, ali dovoljno prilagođena. Daroviti uglavnom nisu prilagođeni ili su teže prilagodljivi.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[8,"Sanja Majkić","ODLUKU ","Komentiram u ime članova MŽSV edukacijskih rehabilitatora PGŽ, Ličko-senjske i Istarske županije čiji sam voditelj.\nPredlažemo da se nastavni predmet Osnove engleskog jezika uvede odmah u 1. razredu kako učenici ne bi imali prekid.\nČovjek, zdravlje i ekologija uvesti od 1. razreda, a predmet Osnove informatike preimenovati u Osnove rada na računalu i planirati ga za sve tri godine školovanja.\nOsobno podržavam komentare vezane uz terminologiju i organizaciju stručne prakse.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[9,"Vesna Jankovic","ODLUKU ","- Iako su teme nenasilne komunikacije i medijacije provučene kroz sve obrazovne cikluse postoji potreba za jasnijim programima usmjerenima na razvoj vještina (ne samo znanja i stavova), te dodatnom edukacijom nastavnika da bi bili doista osposobljeni provoditi te programe, jer za učenje vještina je potrebno ne samo vrijeme i vježba, nego i uzori koji se mogu oponašati.\n- Edukacija nastavnika za provođenje programa nenasilne komunikacije i rješavanja sukoba morala bi uključivati osposobljenost za primjenu metoda rada koje po sebi razvijaju osjećaj pripadnosti grupi, inkluzivnosti, ravnopravnosti, itd. Nastavnici bi morali biti u mogućnosti da programe provode u različitim grupnim strukturama, poput malih grupa, rada u parovima, „križanih“ grupa („jigsaw group work“)\n- Do sada su uglavnom organizacije civilnog društva bile posvećene promoviranju i edukaciji za medijaciju i nenasilnu komunikaciju, te su objavile mnoštvo priručnika kako za nastavnike, tako i za roditelje. Nažalost, ti priručnici nisu široko dostupni u školama, te apeliramo na Ministarstvo da ih nabavi, i tako učini prvi korak ka sustavnijem uvođenju teme nenasilne komunikacije u obrazovni sustav.\n- Bilo bi poželjno i roditelje uključiti u programe edukacije za nenasilje, ali razviti i obuhvatnije programe uključivanja roditelja u život škole. \n- Iako se volontiranje spominje na više mjesta u kurikulima međupredmetnih tema, smatramo da bi bilo poželjno sustavnije podržati razvoj volonterskih programa i školskih volonterskih klubova. Upravo se kroz volonterske aktivnosti mogu u praksi razvijati brojne pozitivne socijalne i organizacijske vještine, te stavovi i vrijednosti učenika. Sudjelovanje u volonterskim akcijama doprinosi grupnoj koheziji, pa tako i prevenciji vršnjačkog nasilja.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[10,"Gordana Popović","ODLUKU ","Poštovani!\nPredlažem kao i  većina da bi Osnove informatike i Strani jezik -engleski trebali biti zastupljeni u sva tri razreda jer su važni za cjeloživotno učenje.\nLijepi pozdrav!","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[11,"Darko Eršetić","ODLUKU ","Poštovani, \nmoj prijedlog je da se unutar dijela:  Tehnologija zanimanja-strukovni sadržaji,  razdijeli i definira fond sati obaveznog i izbornog strukovnog sadržaja. Moj prijedlog po godinama obrazovanja bio bi da učenici mogu u drugom, a još više u trećem razredu birati  sadržaje  iz više ponuđenih strukovnih modula. Na taj način bi se omogućilo obrazovanje koje je i stvarno, a ne samo deklarativno doista usmjereno  na učenike.\nLijep pozdrav!","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[12,"KRUNOSLAV KOVAČEVIĆ","ODLUKU ","Poštovani,\nPozdravljam najavljene izmjene u nastavnon planu posebnih kurikuluma za srednje škole.Svakako bi trebalo povećati godišnji fond sati iz Tehnologije zanimanja na 140 sati godišnje,te smanjiti godišnji fond sati iz Matematike  s 105 na 70 sati,a Osnove informatike pojačati u 2 i 3.razredu na 70 sati.Godišnji fond sati stručne prakse udovoljava svim uvjetima realizacije vještina i praktičnog rada.\nSrdačan pozdrav,\nKrunoslav Kovačević,prof.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[13,"BISERKA VOJNOVIĆ","ODLUKU ","Poštovani, smatram da je potrebno objediniti nastavne predmete Čovjek, zdravlje i ekologija u jedan, a povećati satnicu stručnog nastavnog predmeta Tehnologija zanimanja s obzirom na obim i mogućnosti učenika, s tri na četiri sata tjedno, također smatram da su IKT vještine kao i poznavanje osnova jednog stranog jezika nužne na tržištu rada.\nS poštovanjem, Biserka Vojnović","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[14,"Šeherzada Šaini Talić","ODLUKU ","Poštovani, \nSvakako pozravljam osuvremenjavanje  strukovnog obrazovanja. Smatram  da  u Nastavnom planu posebnih kurikuluma za srednje škole treba realizirati : \nKroz sve godine školovanja: Čovjek, zdravlje i ekologija, Domaćinstvo/Tehnička kultura, Tehnologiju zanimanja, Stručnu praksu. i povećati  font sati nastave TZK-a.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[15,"PETRA MEĐIMOREC GRGURIĆ","ODLUKU ","Poštovani,\nPozdravljam namjeru za osuvremenjivanjem postojećih posebnih kurikuluma za srednje škole. Pri određivanju ukupnog dnevnog/tjednog zaduženja učenika potrebno je rukovoditi se mogućnostima učenika koji su uključeni u ovaj oblik primjerenog oblika školovanja. Nadalje, prevelik broj različitih nastavnih predmeta može biti kontraproduktivan i zbunjujući za učenike. Stoga predlažem:\n- Objediniti planirane nastavne predmete Čovjek, zdravlje i ekologija te Čovjek i zajednica u jedan  - Čovjek i okolina ili Čovjek i zajednica (zdravlje se odnosi na čovjeka, ekologija se odnosi i na zdravlje ljudi i dobrobit okoline / zajednice u kojoj živimo). Navedeni predmet predlažem provoditi u sve tri godine srednjoškolskog obrazovanja. U sklopu predmeta svakako je potrebno planirati osnovne ishode koji se odnose na povijest i geografiju te osnove opće kulture (kultura i umjetnost). Obzirom na opsežan raspon ishoda učenja, potrebno je razmisliti o povećanju satnice predloženog predmeta primjerice na 1.5 sat tjedno (odnosno jedan tjedan 2 h, jedan tjedan 1 h).\n- Obzirom na specifičnosti razvoja učenika koji su uključeni u ovaj oblik programa, na temelju 20-godišnjeg iskustva smatram kako bi bilo korisno promisliti o produljenju ove vrste programa (TES – za pomoćna zanimanja) s 3-godišnjeg na 4-godišnje obrazovanje. Potreba za time proizlazi iz činjenice kako značajan dio učenika obrazovanje završava sa 17 godina (nedovoljna dob za uključenje u svijet rada, a godina dana bez edukacije i sustavne podrške je iznimno kontraproduktivno za održavanje postignute razine funkcioniranja navedene populacije učenika). Nadalje, još jedna godina obrazovanja omogućila bi im višu razinu sazrijevanja, odgovornosti, usvojenosti kompetencija u zanimanju te općeg funkcioniranja (socijalizacija, emocionalni razvoj, …).\n- Kako se u predloženim nastavnim predmetima Osnove informatike i Osnove engleskog jezika zaista i radi o osnovnim ishodima učenja, smatram kako navedene predmete mogu predavati edukacijski rehabilitatori (naravno koji su na tim područjima educirani kroz svoj rad i obrazovanje). \n\nS poštovanjem,\nPetra Međimorec Grgurić","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[16,"Martina Sesar","ODLUKU ","Da bi nam učenici bili zdravi i uspješno izvodili i ostvarivali sve ove nastavne planove potrebno je povećati broj sati tjelesne i zdravstvene kulture.Povećana tjelesna aktivnost ima utjecaja na intelektuali razvoj svih ljudi,a posebice učenika u adolescentskoj životnoj dobi kada učenici  zbog promjena koje se javljaju u pubertetu postaju sve manje aktivni i lijeni,te se to sve preslikava i na njihovo usvajanje znanja.Učenici bi morali imati bilo kakav oblik tjelovježbe svakodnevno,a rezultati obrazovanja bi bili vidljivi već vrlo brzo.Slovenija je unatrag nekoloko godina povećala font sati nastave tzk-a što je utjecalo na povećanje određenih sposobnosti učenika koje su dokazane istraživanjima nakon uvedene promjene.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[17,"Jasmina Cvetnić","ODLUKU ","Poštovani,\nSmatram da treba napraviti slijedeće izmjene u Nastavnom planu posebnih kurikuluma za srednje škole :\n1. kroz sve godine školovanja treba provesti: Engleski; Informatiku; Čovjek, zdravlje i ekologiju ,\n2. kroz sve godine školovanja kod strukovnih sadržaja treba provesti: Tehnologiju zanimanja i Stručnu \n    praksu te Domaćinstvo/Tehničku kulturu ,\n3. izbaciti Vjeronauk,\n4. kroz sve godine školovanja smanjiti fond sati iz Hrvatskog jezika i Matematike, a povećati fond sati iz \n   Tehnologije zanimanja jer je to ipak stručni predmet.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[18,"Irina Kosanović","ODLUKU ","Poštovani, Informatika čini važan dio ključnih kompetencija kako za daljnje školovanje tako i za cjeloživotno učenje. Pridonosi razvoju svakog učenika prema njegovim sposobnostima, omogućava učenicima razvijanje sposobnosti za primjene informacijske i komunikacijske tehnologije u različitim područjima. Slijedom svega prije navedenog smatram da bi Osnove informatike trebale biti obvezno zastupljene kroz sve tri godine . Isto tako i Osnove engleskog jezika.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[19,"Sunčica Sabljak","ODLUKU ","Poštovani!\nSlažem se s većinom koja smatra da bi Osnove informatike i strani jezik trebali biti zastupljeni u sva tri razreda, no smatram da bi, osim engleskoga, to trebao biti i njemački jezik, pogotovo u vezi s informatikom. Opći je stav da je engleski jezik jezik informatike, no upravo je Njemačka vodeća u Europi po robotizaciji i programiranju te je stoga u ovome području i njemački jezik od iznimnoga značaja za konkurentnost na tržištu rada.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[20,"Marina Pavičić","ODLUKU ","Poštovani, mišljenja sam da bi sadržaji predmeta Osnove informatike i Osnove engleskog jezika trebali biti zastupljeni u sva tri razreda.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[21,"ANTONIJA BILIĆ","ODLUKU ","Poštovani, \npredlažem da učenici umjesto predmeta Čovjek i zajednica pohađaju nastavu Povijesti - hrvatska povijest i kulturna baština u kontekstu povijesti svijeta.\nPozdrav!\nAntonija Bilić","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[22,"KRISTINA JERČIĆ","ODLUKU ","Poštovani!\nPredlažem da umjesto predloženog predmeta Čovjek i zajednica učenici pohađaju nastavu Povijesti. Sadržajno bi se ona odnosila na hrvatsku povijest i kulturnu baštinu u kontekstu povijesti svijeta.\nSmatram da im se treba ponuditi niz izbornih sadržaja poput geografije s naglaskom na Hrvatsku i Likovne umjetnosti jer su ti učenici iznimno zainteresirani za ovakvu vrstu sadržaja.\nSrdačan pozdrav,\nKristina Jerčić","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[23,"Anica Hrlec","ODLUKU ","Poštovani,\npoznavanje stranog jezika (engleskoga)\nje vještina koja je potrebna u potrazi za poslom i kao jedna od osnovnih,\nte je potrebno strani jezik obuhvatiti kurikulumom kroz sve godine obrazovanja.\nČovjek i zajednica može se implementirati u Etiku ili Vjeronauk, kao i u Čovjek, zdravlje i ekologija te nije potreban kao zaseban predmet.\nUjedno, IKT vještine su nužne isto tako na burzi rada i potrebno je barem kroz dvije godine provući kurikulum informatike.\nS poštovanjem,\nAnica Hrlec.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[24,"Višnja Popović","ODLUKU ","Bilo bi logičnije staviti :\nosnove engleskog jezika 1 i 2 razred a osnvove informatike 2 i 3 razred.\nAko znamo da je engleski osnovni jezik informatike, onda je logičnije da se krene s engleskim jezikom.\nKako učenicima s teškoćama treba duže vremena za savladavanje  gradiva, svi predmeti koji su jednogodišnji su bez predmetni... previše vremena i truda a mogućnost  dolaženja do ishoda je minimalno skoro nikakva.\nIzborni predmeti bi trebali biti u sva tri razreda vjeronauk/etika, domažćinstvo/ teh.kultura","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[25,"Ljiljana Vidmar","ODLUKU ","Poštovani!\nSmatram da su neophodni novi kurikulumi za srednje škole, no moramo biti vrlo oprezni kod stranih jezika i unaprijed definirati ishode aktivnost zavisno od poteškoće učenika s teškoćama u razvoju.\nIsto tako,prema kurkulumskom krugu, u isto vrijeme trebamo definirati i vrednovanje učenika. Na temelju toga birati ćemo aktivnosti i strategije,a potom ići u provedbu poučavanja stranog jezika.\n                        Ljiljana Vidmar, stručna suradnica pedagoginja\n                          Gimnazija Nova Gradiška","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[26,"KRISTINA KRALJ","ODLUKU ","Obzirom na teškoće učenika s kojima se u radu susrećem smatram da neki tj. većina učenika ne bi svladala ni osnove stranog jezika. Informatička pismenost je bitna u svakom pogledu. Predmete i satnicu kako je sada zastupljena ne bih smanjivala.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[27,"Mirjana Krpan","ODLUKU ","Smatram da bi nastavni plan u svim godinama školovanja trebao sadržavati engleski jezik, informatiku, čovjek, zdravlje i ekologiju te tjelesnu i zdravstvenu kulturu.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[28,"ANITA KRAJAČ","ODLUKU ","Poštovani, slažem se kao i ostali, da kroz nastavni plan posebnih kurikuluma za srednje škole treba kroz sve razrede provesti engleski jezik i osnove informatike, kao nastavne predmete koji su učenicima danas itekako od velike važnosti.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[29,"Srednja škola - Centar za odgoj i obrazovanje","ODLUKU ","Poštovani,\ntreba imati na umu da poseban program ponajviše upisuju učenici s lakim intelektualnim teškoćama uz pridružene i  kombinirane smetnje. Obzirom da učenici odrađuju stručnu praksu u jednom tjednu, a u drugom tjednu dvostruke sate nastave, treba se voditi  kriterijima opterećenja učenika u nastavi. Oni na nastavi trebaju provesti 30 ili 32 sata tjedno, što uz nekoliko \"novih\" predmeta koje nisu slušali u OŠ predstavlja znatna opterećenja, imajući na umu njihove teškoće. \nObzirom da je važno jačati \"jake strane\" ovih učenika, redovnom zaduženju sati, treba još pridodati sate koje učenici provode u produženom stručnom postupku, dopunskoj i fakultativnoj nastavi te izvannastavnim aktivnostima. Zbog svega prethodno navedenog, podržavamo prijedlog posebnog kurikuluma za posebne programe u srednjim školama kako je ovdje navedeno.\nSrednja škola-Centar za odgoj i obrazovanje","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[30,"Izabela Vujičić Capar","ODLUKU ","Smatram da bi predmet Osnove engleskog jezika trebao biti u svim godinama školovanja, kao i predmet Osnove informatike, te Domaćinstvo/Tehnička kultura.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[31,"IŠTVAN KEREKEŠ","ODLUKU ","Poštovani,\nMislim da bi u Nastavnom planu posebnih kurikuluma za srednje škole trebalo napraviti neke izmjene, stoga predlažem slijedeće:\nU Nastavni plan treba UBACITI: \n-  Engleski jezik  - u svim godinama školovanja,\n- Tjelesnu i zdravstvenu kulturu – u svim godinama školovanja,\n- Informatiku – u svim godinama školovanja,\n- Čovjek, Zdravlje i Ekologiju – u svim godinama školovanja,\n- Čovjek i zajednica – u svim godinama školovanja (Godišnjim planom obuhvatiti npr. civilne udruge , strukovne udruge, zadruge, volonterizam itd.)\n-      Tehnologiju zanimanja - Strukovni sadržaji - u svim godinama školovanja,\n-      Stručnu praksu - u svim godinama školovanja\n- Domaćinstvo, Tehnička kultura – u svim godinama školovanja,\nUjedno treba SMANJITI fond sati iz Hrvatskog jezika i Matematike, te IZBACITI Vjeronauk.\n                                                                         Savjetnik u obrazovnom sektoru Promet i logistika\n                                                                         Ištvan Kerekeš, dipl. inž. prometa","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[32,"CENTAR ZA ODGOJ I OBRAZOVANJE DJECE I MLADEŽI","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani, \npredlažemo sljedeće:\n1. Osnove informatike i Osnove stranog jezika od 1. - 3. razreda. \n2. Domaćinstvo / tehnička kultura od 1. - 3. razreda kao obvezni predmeti. \n3. Povećanjem redovne satnice gore navedenih predmeta otvara se opcija četverogodišnjeg programa za učenike s teškoćama što odgovara karakteristikama njihovog psihofizičkog rasta i razvoja u adolescenciji kao i objektivnim zahtjevima tržišta rada za osobe s invaliditetom u odrasloj dobi.\nCilj je povećanje konkurentnosti na tržištu rada kroz povećan opseg vještina i primjenu istih u različitim poslovima prema zahtjevima poslodavca. \n4. Satnica PSP- a 20 sati zbog navedenog. \n5. Sukladno individualnim mogućnostima učenika predvidjeti opciju praktične nastave u školi (1. godina školovanja) - zbog eventualne promjene mjesta prebivališta, uvjeta prijevoza, lakšeg pronalaska prakse nakon početnog osposobljavanja u školi.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[33,"Hrvatska strukovna udruga fonetičara (HSUF)","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","U novom kurikulumu hrvatskoga jezika za srednje škole koji je stupio na snagu uvođenjem sveobuhvatne reforme obrazovnoga sustava stoji sljedeće: \n\n\"Osposobljenost za komunikaciju i izražavanje na hrvatskome standardnom jeziku učenicima je polazište za učenje svih drugih nastavnih predmeta, stoga se predmet Hrvatski jezik poučava na svim odgojno-obrazovnim razinama. Učeći hrvatski jezik, učenici ovladavaju komunikacijskom jezičnom kompetencijom povezujući organski idiom i hrvatski standardni jezik te stječu osnove čitalačke, medijske, informacijske i međukulturne pismenosti, što je preduvjet osobnomu razvoju, uspješnom školovanju, cjeloživotnom učenju te kritičkomu odnosu prema nizu pojava u društvenome i poslovnom životu.\"\nNN 10/2019 (29.1.2019.), Odluka o donošenju kurikuluma za nastavni predmet Hrvatski jezik za srednje strukovne škole na razini 4.2. u Republici Hrvatskoj\n\nNavedene ishode usvajanja vještina hrvatskoga standardnoga jezika upravo, osim kolega nastavnika hrvatskoga jezika mogu i moraju predavati magistri edukacije govorništva. Sa žaljenjem moramo konstatirati da u sklopu reforme osnovnoškolskog i srednjoškolskog obrazovanja predmet govorništvo i magistri edukacije govorništva  nisu prepoznati kao iznimno važan dio obrazovnog kadra koji bi trebao temeljno djelovati unutar osnovnoškolskog i srednjoškolskog  obrazovanja. \n\nOvim putem Vam želimo ukazati kako u susjednim zemljama Europske unije točnije u Sloveniji učitelji retorike su uključeni, tj. navedeni unutar Pravilnika o obrazovanju učitelja i drugih stručnih suradnika u obrazovnom programu osnovnih škola (Pravilnik o izobrazbi učiteljev in drugih strokovnih delavcev v izobraževalnem programu osnovne šole, pod stavak 1.2. 35. Retorika, na snazi od 14. siječnja 2012. godine) kao jedan od neizostavnih stručnjaka koji sudjeluju u neposrednom radu svake srednje i  osnovne škole u Republici Sloveniji.\n \nNaši mladi kolege magistri edukacije govorništva i predmet govorništvo unatoč najmanje tridesetljetnoj tradiciji i međunarodno priznatoj govorničkoj školi \"Ivo Škarić\" sa svojim priznatim studijskim programima uopće nisu prepoznati i uključeni u srednjoškolske i osnovnoškolske  programe hrvatskoga jezika i programe međupredmetnih tema   u kojima bi učenici mogli usvojiti različite načine komunikacije osobnih sadržaja (misli, osjećaja, stavova) i onih koji se odnose na život u zajednici. \nKada se ti sadržaji i pojavljuju u srednjoškolskim i osnovnoškolskim sadržajima i programima u pojedinim školama onda je često izvođenje tih, za suvremenu komunikaciju iznimnih vještina, prepušteno čitavom nizu nestručnih osoba. Nikada nije dostatno isticati u koliko je mjeri njegovanje vještina kritičkog i oblikovanog vladanja materinskim jezikom temeljna vrednota nacionalnog identiteta. \n\nMagistri edukacije govorništva imaju sve kompetencije za provođenje nastavnog predmeta govorništva. \nIstičemo nekoliko ishoda učenja koji proistječu iz njihova studija: \n    1. objasniti pravila i strukturu pojedinih monoloških i dijaloških govorničkih vrsta;\n    2. objasniti i ilustrirati različite tipove argumenata i načina zaključivanja;\n    3. klasificirati i objasniti argumentacijske pogreške;\n    4. analizirati i evaluirati javni govor;\n    5. analizirati argumentativni diskurs i komentirati ga;\n    6. planirati, organizirati i provoditi tečajeve podučavanja govorničkih vještina;\n    7. planirati, osmisliti i provoditi nastavu predmeta Govorništvo u srednjim školama, višim i visokim učilištima;\n    8. voditi vježbe za ispravljanje dikcije te osmisliti i provoditi individualne vježbe za njegu glasa i izgovor;\n    9. primijeniti govorničke vještine u timskom prezentiranju, odlučivanju i djelovanju;\n    10. navesti, objasniti i primijeniti temeljne psihologijske čimbenike uspješnog učenja i poučavanja;\n    11. objasniti didaktičke teorije i modele te ih primijeniti u nastavi;\n    12. pripremiti i posredovati nastavne sadržaje sukladno temeljnim artikulacijskim modelima.\nNapominjemo kako je jedan od bitnih ciljeva Govorništva razvijanje ispravnog i kreativnog mišljenja. Ono razvija u učenicima govorničku vještinu kojom će opažljivo, odmah, a s vremenom i sve više, postajati sposobniji u izražavanju svojih zamisli i moćniji u djelovanju govorom na druge.\n\nKako se govor sastoji od slanja i primanja govora, unapređivanje slušanja i razumijevanja govora je isto tako jedan od njegovih ciljeva.\n\nGovornička argumentacija iziskuje razvijanje vještina pretraživanja, sažimanja, vrednovanja,  procjenu vjerodostojnosti i pravilnog navođenja pronađenih podataka što potiče na praćenje i usvajanje informacijsko-komunikacijskih tehnika i pismenosti neophodnih u suvremenom stjecanju znanja. Suvremeno govorništvo uključuje korištenje i suvereno vladavanje suvremenim digitalnim multimedijskim i hipermedijskim prezentacijskim tehnikama.\n\nGovorništvo osposobljava za upotrebu i razumijevanje vremena u komunikaciji, ali i za razumijevanje humora, ironije, otkrivanje prikrivenih i prenesenih značenja, uvažavanje konteksta, uviđanje logike ili alogičnosti, razumijevanje emocija, kulturnih posebnosti i drugih složenih misaonih odnosa.\n\nGovorništvo poučava metodama što vjerodostojnije procjene sugovornikovih komunikacijskih očekivanja i sugovornika samog, kao i uvažavanje govornih situacija, osposobljava nas za najrazličitije komunikacijske uloge i zadatke u stvarnom životu.\n\nSvi ti ciljevi dugotrajno su značajni za uspješan profesionalan, ali i privatan život, a već i kratkoročno i neposredno, pozitivno će se očitovati kao čimbenici koji pomažu uspješnijem nastavku školovanja u bilo kojem usmjerenju.\n\nČesto (pre)opterećeni brojnim nastavnim sadržajima, ne smijemo ispustiti iz vida kako  sposobnosti razumijevanja sadržaja i simbolike, toliko traženih u STEM području, proistječe iz vrhovnog civilizacijskog dostignuća - sposobnosti ljudskog govora.  \nS obzirom na sve navedemo dajemo prijedlog da se nastavni predmet govorništvo uvede u srednjoškolske programe i da se uključi kao redovni ili izborni predmet.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[34,"Centar za odgoj i obrazovanje Rijeka","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Prijedlog Centra za odgoj i obrazovanje Rijeka: \nUvesti od 2.razreda nastavni predmet Politika i gospodarstvo s 35 sati. \nOsnove informatike od 1.-3. razreda.\nPredmet Osnove engleskog jezika zamijeniti nazivom Osnove stranog jezika. \nPredmet Čovjek, zdravlje i ekologija uvesti u 1. i 2.razred. \nKod izbornih sadržaja od 1.razreda uvesti predmet Domaćinstvo/Tehnička kultura. \n\nUkupan tjedni broj sati: 1.razred -15 sati; 2.razred-16 sati i 3.razred -14sati\nProgram produženog stručnog postupka uvećati na 20 sati.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[35,"SNJEŽANA BIRTIĆ","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani! Pozdravljam konačnu modernizaciju nastavnog plana posebnih kurikula. Vidim da bi mnogi nešto mijenjali u teorijskom dijelu, svi mi imamo svoje gledište. Ja bih se osvrnula na dvije stvari u svezi praktičnog dijela plana kurikula:\n1. Ispravak teksta tj. pogrešno imenovanog nastavnog predmeta: NIJE TOČNO nazivati predmet \"Stručna praksa\" - jer je stručna praksa dio praktičnog dijela kurikula, koji se izvodi NAKON NASTAVNE GODINE, a ne tijekom. Ovaj nastavni predmet bi se trebao zvati PRAKTIČNA NASTAVA te vas molim da to svakako promijenite, jer me to smeta već godinama a sada je prava prilika da se to konačno ispravi i uskladi s nazivima u ostalim strukovnim kurikulima.\n2. Zbog broja sati \"Stručne prakse\" tj. Praktične nastave - jako će biti teško to organizacijski provesti u srednjim strukovnim školama. Učenici obavljaju praktičnu nastavu najviše 7 sati dnevno. Navedena satnica se ne uklapa u takav raspored. Nejasno mi je kako učenici 3.r. mogu biti 16 sati na teorijskoj nastavi (to je tri dana) i još imati tri dana praktične nastave tjedno (640 podijeljeno na 32 tjedna je 20 sati tjedno ili 3 dana).","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[36,"JADRANKA DOREŠIĆ","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Mišljenja sam da predmet osnove engleskog jezika  treba biti zastupljen u sve tri godine i da ga treba dodati od 1. razreda. Isto tako smatram da bi  stručnu praksu tijekom sve tri godine trebalo (planirani broj sati) podijeliti  na praktičnu nastavu u školi (PNUŠ) i na stručnu praksu (SP) izvan škole  ili da to predaje isti nastavnik unutar jednog predmeta radi ocjenjivanja i praćenja učenika.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[37,"Višnja Kovač Vezmarović","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani!\nMišljenja sam da se satnica hrvatskog jezika treba smanjiti na 2 sata tjedno, također i satnica matematike.  Ostali predmeti mi se čini primjerene satnice. Predmet čovjek, zdravlje i ekologija bih stavila već u prvi razred, a nakon njega u drugi i treći čovjek i zajednica kao nastavak njega. \nSrdačan pozdrav!","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[38,"VESNA STUNKOVIĆ","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani,\nSlažem se s kolegama koji su komentirali da prevelik broj različitih nastavnih predmeta može biti kontraproduktivan i zbunjujući za učenike s posebno odgojno obrazovnim potrebama, odnosno da se ne bi trebao povećavati ukupan broj dnevnog/tjednog zaduženja učenika. \nRadim u srednjoj školi gdje se takvi učenici obrazuju za pomoćna zanimanja i nalaze se u posebnim odjeljenjima.\nJa bih predložila da se smanji satnica hrvatskog jezika s 3 na 2 sata tjedno kao i satnica matematike s 3 na 2 sata tjedno. Nastavni predmet matematika trebao bi biti više usmjeren na struku i možda se zvati Matematika u struci. \nNastavni predmet Čovjek, zdravlje i ekologija spojiti s predmetom  Čovjek i zajednica.\nOsnove informatike i  Osnove stranog jezika uvesti  od prvog razreda 1 sat tjedno.\nU 3. razredu u nastavni predmet Osnove stranog jezika uvesti osnove stranog jezika vezanog za njihovu struku. \nU slučaju da su učenici učili u osnovnoj školi njemački ili neki drugi strani jezik bilo bi dobro da taj jezik ponovno uče. \nPredmeti Domaćinstvo/Tehnička kultura mislim da nema smisla uvoditi u strukovne škole jer učenici kroz svoja zanimanja dovoljno razvijaju svoje motoričke vještine.\nSviđa mi se komentar da bi trebalo povećati obrazovanje takvih učenika s 3 na 4 godine.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[39,"Ljubica Škorić Drndelić","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani,\nSmatram da predmet Čovjek, zdravlje i ekologija treba biti zastupljen u sve tri godine obrazovanja te da učenike treba što prije ekološki osvijestiti zbog sve većeg značaja ekologije za zdravlje čovjeka.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[40,"Anita Mustać","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Mišljenja sam da se sadržaj vezan za temu zdravlje iz predmeta Čovjek, zdravlje i ekologija uključi i u prvu i drugu godinu obrazovanja u predmet Čovjek i zajednica zbog važnosti osposobljavanja učenika za brigu o vlastitom zdravlju. Također sam mišljenja da se izborni sadržaj Domaćinstvo/Tehnička kultura uvede i u prvu godinu obrazovanja kao i Vjeronauk/Etika kako bi se razvijale motoričke vještine, sposobnosti i samostalnost u svakodnevnim aktivnostima.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[41,"ANA CULEJ","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani,\nSmatram da predmet \"Osnove engleskog jezika\" treba biti zastupljen u sve tri godine i da ga treba dodati u 1. razred.Predlažem da se predmet \"Čovjek ,zdravlje i ekologija\" stavi u 1. razred, a ne u treći jer je bitno da se učenik što ranije upozna sa sadržajima navedenog predmeta.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[42,"Štefica Škrlec","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani,\n smatram da predmet Čovjek, zdravlje i ekologija treba biti u 1.razredu srednje škole radi tema koje su bitne za tu dob učenika.Vrlo su primjenjive u svakodnevnom životu. Mislim da je kasno učenike ekološki osvijestiti tek u trećoj godini.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[43,"Ivanka Matešić","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani,\nsmatram da bi Osnove informatike trebale biti obvezni sadržaj barem još u II. razredu, a s predmetom Osnove engleskog jezika započeti od I. razreda da se izbjegne pauza u odnosu na osnovnu školu. Informatika je izrazito važna u današnjem vremenu. Posebno kod učenika s teškoćama, potrebno je staviti naglasak na zaštitu osobnih podataka i pravila komuniciranja u online svijetu.\nIako sam matematičar, smatram da prostora za smanjenje satova Matematike ima, ako će ona biti uključena u strukovne sadržaje.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[44,"Saša Uljančić","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani,\nmišljenja sam da bi u predmet Čovjek i zajednica u prvoj i drugoj godini obrazovanja trebalo dodati i teme vezane za zdravlje kao što je to u trećoj godini u predmetu Čovjek, zdravlje i ekologija.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[45,"Khrystyna Zahoriy","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Slažem se da informatika i engleski jezik trebaju biti kroz sve godine obrazovanja. Također se slažem s prijedlogom da predmete Čovjek, zdravlje i ekologija i Čovjek i zajednica treba objediniti u jedan predmet.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[46,"MARIJA GABELICA","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani\n\nu mladoj zemlji poput Republike Hrvatske, izbaciti povijest je suludo. Potpuno ste izbacili humanističke predmete. Mislim da svaki građanin ove države ima pravo nešto znati o povijesti svoje zemlje a nije dovoljno to što su učili u osnovnoj, s obzirom da su bili premladi da shvate neke pojmove. Povijest je sama građanski odgoj!Kakav je to predmet čovjek i zajednica?","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[47,"SILVIJA SINOVČIĆ","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani,\nsmatram da bi predmet \"Osnove engleskog jezika\" trebalo staviti i u prvoj godini, dakle sve tri godine, a predmet \"Čovjek i zajednica\" staviti samo u drugoj i trećoj godini, dakle ne u i u prvoj godini.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[48,"SANJA FABAC","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Smatram da bi predmet \"Osnove engleskog jezika\" svakako trebao biti zastupljen i u 1. razredu, a broj sati matematike bi se mogao reducirati.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[49,"VESNA PAVLETIĆ","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani, smatram da strani jezik mora biti sastavni dio kurikuluma u sve tri godine te da ga se kao takvog treba upisati u kurikulum. Dakle strani jezik (odnosno prvi strani jezik) kojeg je učenik učio u osnovnoj školi, bio to engleski ili njemački jezik.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[50,"DRAGICA KOŠTARIĆ","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani, slažem se s prijedlogom kolega, da nastavni plan posebnih kurikuluma za srednje škole sadrži i osnove informatike kroz sve tri godine.\nPosebno im je znanje informatike važno u trećem razredu, kada oni pišu završne radove.\nBroj matematike bi se mogao smanjiti.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[51,"DOMINIK TOMISLAV VLADIĆ","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Informatika i engleski jezik bi trebali biti kroz sve godine obrazovanja. Slažem se s prijedlogom da predmete Čovjek, zdravlje i ekologija i Čovjek i zajednica treba objediniti u jedan predmet.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[52,"Jasna Marijančević-Dubinović","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani, mislim da bi u nastavnom planu posebnih kurikuluma za srednje škole trebalo osnove informatike i engleskog jezika slušati sve tri godine ,a predmete :čovjek, zdravlje i ekologija i čovjek i zajednica objediniti u jedan predmet.Broj sati matematike mogao bi se smanjiti","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[53,"SILVANA VULAS","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Poštovani , \nne vidim nikakav umjetnički sadržaj, a mišljenja sam da su neophodni u svakoj obrazovnoj strukturi.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[54,"Anita Mustać","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Potrebno je dodati izborni sadržaj Domaćinstvo/Tehnička kultura i u prvu godinu učenja kao i Vjeronauk/Etika kako bi se održavale stečene i razvijale nove motoričke vještine i sposobnosti.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]
[55,"Tatjana Gajger","ODLUKU ,\nNASTAVNI PLAN POSEBNIH KURIKULUMA ZA SREDNJE ŠKOLE","Osnove engleskog jezika treba dodati i u 1.razred jer ga uče u osnovnoj školi i nije dobro pauzirati godinu dana od jezika i onda nastaviti.","Primljeno na znanje","Zahvaljujemo na sudjelovanju u e-savjetovanju i Vašim sugestijama."]